Супрацоўнікі Камісіі запісвалі расповеды арганізатараў партызанскага руху, падполля, збіралі дакументы пра подзвігі воінаў-беларусаў на франтах, пра першых Герояў Савецкага Саюза, пра гераізм працоўных людзей, эвакуіраваныя прамысловыя прадпрыемствы, навуковыя ўстановы, установы культуры. Дакументы і матэрыялы паступалі ў Камісію з ЦК КП(б)Б, штаба партызанскага руху, падпольных райкамаў і абкамаў, штабоў партызанскіх брыгад і непасрэдна ад саміх удзельнікаў народнага змагання.